CELEX: 62018CN0490
Language: fi
Date: 2018-07-26 00:00:00
Title: Asia C-490/18: Ennakkoratkaisupyyntö, jonka Budapest Környéki Közigazgatási és Munkaügyi Bíróság (Unkari) on esittänyt 26.7.2018 – SD v. Agrárminiszter

21.1.2019   
            
            
               FI
            
            
               Euroopan unionin virallinen lehti
            
            
               C 25/14
            
         
      Ennakkoratkaisupyyntö, jonka Budapest Környéki Közigazgatási és Munkaügyi Bíróság (Unkari) on esittänyt 26.7.2018 – SD v. Agrárminiszter
      (Asia C-490/18)
      (2019/C 25/17)
      Oikeudenkäyntikieli: unkari
      
         Ennakkoratkaisua pyytänyt tuomioistuin
      
      Budapest Környéki Közigazgatási és Munkaügyi Bíróság
      
         Pääasian asianosaiset
      
      
         Kantaja: SD
      
         Vastaaja: Agrárminiszter
      
         Ennakkoratkaisukysymykset
      
      
                  1)
               
               
                  Onko delegoidun asetuksen 2015/1366 (1) 2 artiklassa tarkoitettua ”luotettavaa menetelmää”, jolla määritetään kunakin vuonna 1 päivän syyskuuta ja 31 päivän joulukuuta välisenä aikana mehiläispesien lukumäärä, tulkittava siten, että tukien hakijan on ilmoitettava mehiläisyhdyskuntien lukumäärä, ja jos tähän kysymykseen vastataan myöntävästi, onko tämä luotettava menetelmä?
               
            
                  2)
               
               
                  Jos asetuksen N:o 1308/2013 55 artiklan nojalla kunakin vuonna 1 päivän syyskuuta ja 31 päivän joulukuuta välisenä aikana on määritettävä mehiläisten biologisten ominaisuuksien perusteella mehiläispesien lukumäärä, johon mehiläishoitoalan tuet perustuvat, onko kyseistä asetusta tulkittava siten, että jäsenvaltiot voivat poiketa tästä säännöstä?
               
            
                  3)
               
               
                  Jos edelliseen kysymykseen vastataan myöntävästi, voidaanko kansallisessa lainsäädännössä säätää siitä, että edellytettyjen mehiläisyhdyskuntien lukumäärä määritetään taannehtivasti tammikuussa?
               
            
                  4)
               
               
                  Onko sitä, että [unionin varat] on jaettava mehiläishoito-ohjelmille vuosina 2017–2019 sen mehiläispesien lukumäärän mukaan, jonka jäsenvaltiot ovat ilmoittaneet vuonna 2013 vuosia 2014–2016 koskevissa ohjelmissaan, tulkittava siten, että tukien jakamisen edellyttämä mehiläispesien lukumäärä voidaan vahvistaa myös eri tavalla siitä ajanjaksosta lähtien, joka päättyi 31.12.2016 ja joka on vuonna 2017 tukien jakamisen perusteena?
               
            
                  5)
               
               
                  Onko edellä mainittua unionin asetusta tulkittava siten, että siinä sallitaan sellaisen kansallisen oikeussäännön antaminen, jolla asetetaan vähämerkityksisen tuen maksamiselle edellytys, joka ei ole [unionin oikeuden] mukainen? Onko unionin oikeudessa tarkoitettujen tukien oltava myös käytännössä asianmukaisia edistämään mehiläishoidon harjoittamista?
               
            
         (1)  Euroopan parlamentin ja neuvoston asetuksen (EU) N:o 1308/2013 täydentämisestä mehiläishoitoalan tuen osalta 11.5.2015 annettu komission delegoitu asetus (EU) 2015/1366 (EUVL 2015, L 211, s. 3).